อาเซียนประชุมฉุกเฉินเตรียมยื่นมือช่วยญี่ปุ่น
เลขาธิการอาเซียน เผย เตรียม ประชุมฉุกเฉินเตรียมยื่นมือช่วยญี่ปุ่น
11 มี.ค. 2554

เลขาธิการอาเซียน เผย เตรียม ประชุมฉุกเฉินเตรียมยื่นมือช่วยญี่ปุ่น
นาย สุรินทร์ พิศสุวรรณ เลขาธิการอาเซียน กล่าวว่า อาเซียนจะมีการประชุมเร่งด่วนเพื่อช่วยเหลือประเทศญี่ปุ่นหลังเกิดแผ่นดินไหว และสึนามิ โดยเฉพาะการเตรียมกำลังความพร้อมเข้าช่วยเหลือในด้านการกู้ภัย ขณะนี้เป็นหน้าที่ ๆ ทุกประเทศจะต้องหันหน้าเข้าช่วยเหลือ เนื่องจากที่ผ่านมาญี่ปุ่นเป็นมิตรประเทศที่ให้ความช่วยเหลือทุกประเทศที่เกิดปัญหา ทั้งน้ำท่วมในสหรัฐ และแผ่นดินไหวในนิวซีแลนด์ ขณะที่ไทยก็เคยได้รับความช่วยเหลือจากญี่ปุ่นในช่วงปี 2540 ซึ่งเป็นช่วงที่เศรษฐกิจไทยประสบปัญหา
“ญี่ปุ่นไม่เคยรีรอที่จะยื่นมือให้ความช่วยเหลือประเทศในอาเซียน รวมทั้งทั่วโลก ผมจะรีบกลับไปประสานท่าทีของอาเซียน” นายสุรินทร์ กล่าว